Ugye, ti is várjátok már a tavaszt? 
Azt az időt, amikor a dideregtető, 
mogorva tél után meleg napfény ra- 
gyogja be a világot, s új életre kel a 
szunnyadó természet. Kidugják fejü- 
ket a földből a bokrok alján tanyázó 
ibolyák is, körülnéznek, megfürdetik 
arcukat a napsugarakban, s elkezde- 
nek illatozni a boldogságtól. A fák, 
bokrok ágain kövér rügyek tömege 
sorjázik, hogy azután kis idő múltán 
az egyik levéllé, a másik virággá pat- 
tanjon. S hogy a varázslat teljes le- 
gyen, zümmögő bogarak röpdösnek, 
tarkabarka lepkék táncolnak a virág- 
illattól dús levegőben, és zeng, zeng 
a madárdal. 

Bizony, nincs a tavasznál nagyobb 
varázsló! 

Köszöntsétek ti is ezt a csodás va- 
rázslót! Ha csak tehetitek, menjetek 
ki a kertbe, a parkba, a zöldellő ter- 
mészetbe, szívjátok teli magatokat 
friss, tavaszi levegővel, sütkérezzetek 
a napfényben, s kiáltsátok bele a nagy- 
világba: 

— Köszöntünk, Tavasz! 

! A beküldött kéziratokat nem őrizzük meg, és nem küldjük vissza, 


rajza 


RÁKOSY ANIKÓ 


i 


p F zesáttl 
ÁPRILY LAJOS 
Tavaszodik 


Sáncban a hóvíz 
könnyű hajót visz, 
füstöl a fényben a barna tető. 


Messze határba 
indul az árva 
lenge madárka: billegető. 


Titkon a Bükkben 
moccan a rügyben 
— mint csibe héjban — kandin a lomb, 


s mintha a róna 
kedve dalolna, 
úgy muzsikál, muzsikál a kolomp. 


Indulok. Értem. 

Jól tudom: értem, 

értem üzenget a zsenge határ: 

,, Szíved, a bomlott 

ócska kolompot 

hozd ide, hozd ide, hozd ide már!" 


ne 


NAGY KATALIN 


Legkedvesebb bútorom: a létra 


Születésnapomra új bútort vettek nekem. 
Kár! Mert például az új heverőre nem szabad 
föltenni a lábam, megmondta a dédike. A heve- 
rőt ő vette, a szekrényt az egyik nagyapám, az 
asztalt a másik nagyapám. És még van két új 
szék is, a két nagymamám ajándéka. Teljesen 
egyformák a székek, sajnos! Mert amikor meg- 
kérdezték, melyik bútor tetszik nekem a leg- 
jobban, éppen a másik széket mutattam, mint 
amelyik nagymamám kérdezte. És akkor kicsit 
szomorú lett az illető. 

Úgyhogy meg is mondtam az igazat : legked- 
vesebb bútorom, a létra. Ettől mindenki szo- 
morú lett. Mert a létrát nem is nekem vették, 
hanem csak úgy van, már régen, és apukám 
használja. Olyan magas a könyvespolca, hogy 
csak létráról éri el a tetejét. Megfigyeltem, es- 
ténként ül az íróasztalánál és semmit se csinál, 
hanem gondolkodik. Egyszercsak hopp! — 
szétnyitja a létráját. Felmászik rá, kivesz egy 
könyvet a felső polcról és lehozza. Néha nem 
hozza le, hanem ott a magasban olvasgatja. Rá- 
ül a létra tetejére és kész. 

Én is megpróbáltam már többször. Felmá- 
szom a létrára, kiveszek egy könyvet. Csupa 
szám van mindegyikben, semmi más! De azért 
csak üldögélek ott a létra tetején, és várom, 
hogy érdekes legyen a könyv. Különben miért 
nézegetné apukám?! 


És a létra kell akkor is, amikor elbújtatom a 
régi, rossz játékaimat. Anyukám néha rendet 
csinál a játékdobozomban, és kidobja a szemét- 
be, ami törött, szakadt, piszkos már. Én mindig 
visszahordom, mert azokkal is szeretek játsza- 
ni. Anyukám újabban akkor dobálja ki őket, 
amikor alszom, hogy ne fájjon a szívem utánuk. 
Úgyhogy inkább összeszedem én a félig-rossz 
játékokat és eldugom a könyvek mögé. Hogy 
ne fájjon anyukám szíve, amiért rendetlenség 
van. És a bújtatáshoz létra kell. Mert az alsó pol- 
cokon megtalálná anyukám a játékokat, mert 
ott mindig takarít. A fölső polcokon majd csak 
akkor, ha szabadságon lesz. A létrára szoktam 
kitűzni a zászlót, amikor várkapitányt játszom. 
Néha meg csak azért mászom fel rá, hogy nagy 
legyek. 


RÁKOS SÁNDOR 
Gyíikpalota 


Gyikpalotát ki látott? 
Száz kapuja van. 

Száz kapuján a gyik-király 
ki- és besuhan. 


Mikor unja termeit, 
rétre kimegyen. 
j Korona és palást nélkül — 


irdstéáaás TÉNAGY SÁNDOR 
napos kövön pihen. hg ; A ; 
fa Fűerdőben 
Ilyenkor ha birodalmár 
j idegen megy át, Fűerdőben 
száz kapuja felé futni zegzugos ösvény, 
látja a királyt. ide-oda fut 


sok kis gyalogút. 


Gyalogúton 
gyik szalad, 
gyorsabb, mint a 
gondolat. 


Összevissza 
gyalogút, 

a gyikgyerek 
hova fut? 


Fűerdőben, 
kőhegyek ormán 
napozik 

a gyik. 


mó 


KOLIAI EVA rajza 


Möltm , 


DÖBRENTEI KORNÉL 


. Ismertem egy délceg csigát, 
szerette az atlétikát 

nagy házat vitt, takarosan, 

de megunta hamarosan, 
mondogatta éjjel-nappal: 

,, Győzném még én telitalppal 
az iramot, de nem lehet 
cipelni a felesleget; 

a sportolást abbahagyjam, 
mert a házam súly a latban? 
Mit ér a ház a hátamon, 

ha leigáz, ha földhöz nyom? . I 
Csúszva-csúszni undok dolog, ! 
nyálam húzva robotolok, k 
ha nem volna ez a villám, 
gyors lehetnék, mint a villám, 
csigacsúcsot megjavítván 
indulnék az olimpián, 

a házamat eladom hát, 
megpályázom a trőfeát, 

rajthoz állok a versenyen, 
szélsebesen meg is nyerem, 
átlépve az álomhatárt, 

de nem többet, mert az megárt: 
egy nap alatt jó öt méter, 
marathoni próbatétel . . . . 

Itt a házam nem disznóláb, 
kinek nem kell, álljon odább, 

a tetején díszes spirál 

akié lesz, az dirigál, 


h f/ 


SZÁVAY EDIT rajzai 


erre népek tessék, tessék, 

nagy pénzről itt szó se essék, 

ide kótya, oda vetye, 

csak valaki már megvegye, 

nem bánom, ha pók vagy bogár — 
mihamarább legyek kopár!" 


Csiga koma, konok fajta, 
házikóját jól eladta, 

azt hitte ő esztelenül, 

bajnok lesz majd meztelenül. 


Gsigaház jó állapotban 
eladó, —/ 
megtekinthető bármikorg a 


é 


KÁNTOR ZSUZSA 
Jó lesz vigyázni! 


Az utcasarkon van egy kis játékbolt: annak 
a kirakatában mindenféle figurák állnak rongy- 
ból, szőrből, fémből, fából. Az előtt a kirakat 
előtt munkába menet is, jövet is megállt Orosz- 
lán Richárd. Mint akinek megtetszett ott vala- 
mi. Csak még töpreng: megvegye, ne vegye? 

Aztán egyik nap elhatározta magát. Befordult 
a boltba, és amikor kifordult onnan, ott volt a 


hóna alatt celofánzacskóban egy rozsdaszőrű 
játékmackó. Avval baktatott hazafelé. 

Oroszlán Richárd a Csiszibácsiék szomszédja. 
A jobb oldali Amálka, a bal oldali ő. A legcsen- 
desebb, legfélénkebb lakó a házban. Mindenki- 
nek előre köszön. Az olyan — ha ráloccsantják 
az ablakból a vizet, csak lerázza magáról. Ha rá- 
lépnek a lábára, azt mondja: 

—Oppardon! 

Most meg pláne, hogy ott a hóna alatt az a 
játékbolti csomag. 

— Ez meg mi? — bökött oda a szemével 
Amálka, amikor találkoztak a lépcsőn. Két 
nagy, dugig rakott kosarat cipelt. Ő mindig ala- 
posan bevásárol, hogy legyen mihez nyúlni, ha 
megéhezik. Vagy, ha vendég toppanna be. 

— Mi a csuda ez? — kérdezte harsányan. — 
Kutya? 

— Nem — mondta Oroszlán Richárd. — 
Hosszú a füle, az igaz, de a széles pofáján tisztán 
látszik, hogy mackó. 

— Igen, de a füle, akár a propellerszárnyak 
— mondta Amálka. — Ez talán repülni is tud, 
ha megbillenti a fülét. Ilyen hosszú fülű mackót 
még nem is láttam. Nem mindennapi, az biztos! 

Már akkor felértek a második emeletre, és 
Amálka megállt: 

— Kinek vette ezt a Lógófülűt, szomszéd? 

Megállt Oroszlán Richárd is. Mint aki gondol- 
kozik. Aztán azt mondta: 

— Az unokámnak. 

Amálka letette a folyosó kövére a dugig tele 
kosarakat. Kifújta magát. 


— Nincs is unokája! 


— De van! 

— De nincs! — kiáltott Amálka, és elnevette 
magát. 

— De van! 

— De nincs! — és Amálka úgy hahotázott, 


hogy kitárultak a folyosón az ajtók: Mi megy 
odakint? 

— Magának vette! — csapkodta nevettében 
a térdét Amálka. —Saját magának vette! 
Egy játékmackót! 

Akkor kipenderült a folyosóra talpig dívány- 
takaróban Kovács Cipernovszka Teréz. Leszólt 
a harmadikról: 

— Mi köze hozzá, Amál!? 

Zengő hangja van a drabál Teréznek, nem- 
hiába énekesnő. Kis csend támadt. Füleltek az 
ajtókban: most mi jön? És akkor jött az a bor- 
zalmas ordítás: 

—ÉS HA MAGAMNAK VET- 
IERMEZE 

Félelmetes! Áll Oroszlán Richárd a folyosón, 
és bömböl: 

—ÉS HA MAGAMNAK !?! 


Belereszket ebbe a bömbölésbe a ház. Ő 
meg — mint aki régen készült már erre. Mint 
akinek ez csuda jólesik. 

Ezt se hitték volna: ilyet is tud? Így ordibál- 
ni? Nemhiába Oroszlán a neve. Felébredt az 
alvó oroszlán. Jó lesz vigyázni! 

Iszkolt Amálka; eltűnt, mint aki ott sem volt. 


LA 


Vitte Richárd a Lógófülűt. Becsapta az ajtót 
maga mögött: D ur r !! 


Azóta se köszön előre senkinek. Inkább őne- 
ki mindenki más: Jó napot, hogy van? — Ő meg 
csak megbiccenti a fejét. Még hogy a lábára lép- 
ne valaki? Hogyisne! Majd még bömbölni kezd 
megint. Jó lesz vigyázni . . . 

— Egészen más ember lett; mitől változott 
meg így? — tárgyalnak róla a folyosón. 

Amálka mentegetőzik, hogy ő semmi rosz- 
szat nem csinált: 

— Talán az a mackó az oka, a Lógófülű. Én 
mindjárt mondtam, hogy az nem mindennapi! 


STUIBER ZSUZSA rajzai 


fétikálő 


Angela jött az úton. Jött? Futott! Melegí- 
tőben, fehér cipőben, lobogó, gesztenyebarna 
hajjal. Futott — és mégis megismerte Sétikálót, 
de meg ám! Ez azonban természetes, ha jobban 
meggondoljuk. Angela színésznő volt és ország- 


világ füle hallatára mesélte Sétikáló kalandjait. -. 
Legtöbbször híres-nevezetes találkozását Kar. e 


csinder óriással. 


Angela lassított, majd Sétikálóhoz érve féke- 


zett és megállt. 

— Sétikáló! — szólt vidáman Angela és: kis 
csit lihegett. — De örülök, hogy látlak! Gyere 
velem, fussunk egy kört a hegyoldalon! 7" 


Sétikáló megpörgette a napernyőjét, meg- 
csörgette a kulcsait, ahogy szokta, és így vála- 
szolt: 


— Egyik fülem sós, a másik paprikás, te meg 
nagyon ismerős vagy nekem, de most mégsem 
tudom, ki vagy és miért hívsz engem futkároz- 
ni? ... Talán bizony futóbajnoknő vagy? Eset- 
leg keresel valamit? Vagy vár valaki? 


KOLTAI ÉVA rajza (7 


a slat mög aletotáták ak 1 ha . szan ííítülük 


Angela nagyot nevetett erre és megnyugtat- 
ta a kicsi tündért. 

— Nem vagyok futóbajnok, nem vár senki, 
nem keresek semmit, vagy ha mégis, hát már 
meg is találtam. . . Úgy bizony! Angela a nevem, 
színésznő a mesterségem és én meséltem el le- 
geslegelső kalandodat Kacsinder óriásról a rá- 
dióban. . . Emlékszel? 

— Ohó, Angela, hát hogyne emlékeznék! — 
kiáltott Sétikáló. — Aztán mit futkározol itt 
összevissza? Mi ebben a jó? Miért nem mon- 
dasz új meséket a rádióban? f 

— Miért, miért. . . — nevetett Angela. — 
És te miért sétikálsz? Abban mi a jó? 

— Sétikálni nagyon jó! — erősködött Séti- 
káló. — Mindig találkozom valakivel és mindig 


megtudok valami újat. . . Találkoztam Truffinó- 
val, a törpével, és Zöldömböldöm meg Didergő 
manóval és Álldigálóval, aztán régi barátom- 
mal, Mészéva könyvtündérrel, de említhetem 
neked Kredenckéket és Kacsindert is, a kancsal 
óriást. . . Aki sétikál, az találkozik. Aki találko- 
zik, az elbeszélget, az... nos, az elbeszélget! 
Hát így... De a futás? 

— Aki fut, az erős lesz, kívül és belül! — vá- 
laszolt Angela. — 5 ha történetesen színésznő 
az illető, hát szebben tudja mondani a meséket 
a rádióban. 

— Akkor fussanak a színésznők! — intett 
Sétikáló és kezével szabad utat jelzett. 

Angela elporzott, de még visszaszólt a tün- 
dérnek: 

— Egyszer te is megpróbálhatnád! 

Lehet, gondolta Sétikáló, lehet. Bár a futás 
mégiscsak más! Futás közben nem lehet társa- 
logni. . . Viszont hamar el lehet fáradni . . . Per- 
sze, elfáradni is jó, ha jó... 

Egyik fülem sós, a másik paprikás, mondta 
magában a kicsi tündér, de hiszen mindenben 
van valami jó... S ahogy ezt kimondta, tudta, 
hogy egyszer a futással is megpróbálkozik. Ta- 
lán a nyáron. Jó lesz, jó, bólogatott Sétikáló, és 
sétikált tovább, tovább. 


Üss zahözséése eu köz [ize bid z] 

MADÁR ESZTER rajza 


KERTÉSZVERSENY 1986 


Évről évre nő a kertészversenyek sikere. Ta- 
valy kétszer annyi gyerek jelentkezett felhívá- 
sunkra, mint tavalyelőtt, és egyre jobb eredmé- 
nyek születtek. Ezért szerkesztőségünk — le- 
veleitek nyomán — újabb versenyt hirdet. 

A változatosság kedvéért a patisszon és a ko- 
kocella után most ismét más növény: a nyakas- 
tök termesztése lesz a verseny tárgya. Zöldség- 
növény ez is: a gyümölcse hosszúkás, akár a ko- 
kocelláé, de ez elvékonyodik a szára felé, mint- 
ha nyaka lenne. Innen a neve is. A színe szép, 
sárga; a felülete szemölcsös ; ehető, de dísznek 
is alkalmas. 

Sajnos ezt a növényt nem lehet cserépben ne- 
velni, mert egy-egy tőnek akkora területre van 
szüksége, amelynek minden oldala 1 méter. 
Ezért kérjetek a felnőttektől egy kis helyet a 
kertben, vagy ha nincs kertetek, próbáljátok 
megkérni valamelyik rokont, ismerőst, kölcsö- 
nözzön néhány négyzetmétert a kertjében! 


(12 ÉG 


A magyakat — hagyományainkhoz híven — 
most is ajándékképpen, postán küldjük el a jelent- 
kezőknek, a tájékoztatóval, receptekkel együtt. 
Aki részt akar venni a versenyen (óvodás korú 
gyerekek és első, második osztályosok jelent- 
kezését várjuk), vágja le lapunk széléről a sárga 
csíkot, ragassza levelezőlapra, írja vagy Írassa rá 
felnőttel a lakáscímét, életkorát és küldje el 
április 20-ig szerkesztőségünknek! Címünk: 

DÖRMÖGŐ DÖMÖTÖR 
SZERKESZTŐSÉGE 
Budapest, Pf. 112. 1052. 


A magvakat a tavaszi fagyok után, május kö- 
zepén kell elvetni. Csak azoknak a jelentkezők- 
nek tudunk magvakat küldeni, akiknek kérése 
április 20-ig megérkezik szerkesztőségünkbe. 

A verseny 1986. szeptember 15-ig tart, és is- 
mét szép díjakat lehet nyerni. Az eredmény de- 
cemberi számunkban jelenik meg. A magok 
már a zacskókban lapulnak és várják, hogy útra- 
kelhessenek. 


Szaktanácsadó: dr. NAGY GYÖRGY 


ÖCSI, 


BÁTYÓ 


és a 


babakocsi 

tiarék Veronika 


URSULA WÖLFEL 


Mese a gyerekfürtös fáról 


Volt egyszer egy icipici kislány. Az 
icipici kislánynak egy szép, sárga lég- 

f.g8ömbje. Egyszer a szél szemet vetett 
UV /a léggömbre, és — se szó, se beszéd 
— kitépte a kezéből. 

— Állj! Állj! — kiáltozta az icipici 
kislány. 

De a léggömb nem tudott megáll- 
ni: a szél, a komisz szél csak vitte, rö- 
pítette magával. 

Egy fa megsajnálta az icipici kis- 
lányt, és hosszú águjjával elkapta a 
szélvitte sárga léggömböt. Elkapta, s 
tartotta szorosan, erősen. 

A fa alatt pad állt. Az icipici kislány 
felmászott a padra. Felmászott a pad- 
ra, aztán a fára: mászott, addig má- 
szott, míg el nem érte a szélszöktette 
léggömböt. Amikor elérte, mindkét 
kezével megragadta a madzagját és 
tartotta, tartotta jó erősen. 

— Gyere le! Mássz le! — kiabálta 


a többi gyerek, a fára mászott, lég- 
gömbjét tartó kislánynak. 

— Nem tudok lemászni — kiabálta 
a fáról az icipici kislány —, a léggöm- 
bömet kell fognom! Ha elengedem, 
elrepül! 

Kapta magát egy kis legényke, és 
felmászott utána a fára. 

— Gyertek le! Másszatok le! — 
kiabálták nekik a gyerekek. 

De a kis legényke csak a fejét rázta: 

— Nem tudok lemászni, hiszen a 
kislányt kell fognom, neki pedig a lég- 
gömbjét kell tartania! 

Ekkor egy nagyobbacska kislány 
mászott fel utánuk a fára. 

— Gyertek le! Másszatok le! — 
kiabálták újra a gyerekek. 

De a nagyobbacska kislány is csak 
a fejét rázta: 

— Nem tudok lemászni, hiszen a 
kisfiút kell fognom, neki pedig a kis- 
lányt kell fognia, a kislánynak meg a 
léggömbjét kell tartania! 

Erre egy nagy fiú mászott fel utá- 
nuk a gyerekfürtös fára. 

Bezzeg ő tudta, mit kell tennie! 

Igen, tudta: szépen kivette az ici- 
pici kislány kezéből a léggömböt és 
lemászott vele a fáról. Utána már a 
többiek is lemászhattak, sorjában, 
egymás után : először a nagyobbacska 
kislány, utána a kis legényke, s végül 
utolsónak az icipici kislány. 

Hajuk szála sem görbült, a fa pedig 
örömében egykettőre kizöldült. 


Fordította: TORDON ÁKOS 


STUIBER ZSUZSA rajza 


GYÁRFÁS ENDRE 


— Nem játszhatsz az én labdámmal! 
— Nem rázhatod a csengőmet! 

— Vidd a mancsod a masnimtól! 
Megmondalak Dörmögőnek! 


Apó kérdi: — Mit pöröltök? 
Belétek bújt a kisördög? 
Menjetek el együtt inkább, 

s tudjátok meg a völgy titkát! 


—- Titok? No, ez érdekelne. — Mi a titok? — kérdik tőle. Várnak, várnak, várakoznak. . . 


Elballag a három medve. — Nemsokára, sziklák alján, Fürgén pattannak fel nyomban, 
Ki áll elébük az úton? muflongida jön világra. amint hallják Muflon néni 
Nem más, mint az öreg Muflon. —— Titok még, hogy fiú vagy lány. —— boldog hangját: — Kislányom van! 

— Éljen! Éljen! — kiáltozik — Eljönnénk a névadóra, 


három bocsunk. Bori kérdi: ha meghívnak — kiált Borka. 
— Megnézhetjük? — Csak messziről — Gyertek — szól a néni. — Várunk! 
— felel neki Muflon néni. Sok jó vendég elfér nálunk. 


— Jaj de kedves! — Mint egy játék! 
— Jól lehet majd simogatni. 


— Fogócskázhat velünk, hogyha esz TT áá se 
tud már futni — brummog Marci j 


f 

muflonkári a máckómiasni . eget 

Előbújik a tavaszi napsugár, rásüt az ablak- 
táblákra, és azok egyszerre szivacs után kezde- 
nek áhítozni ; szeretnének megszabadulni a téli 
hólétől, portól és a megfonnyadt régi díszek- 
től. Ha már ismét ragyog a te ablakod is, kér- 
dezd meg a szüleidtől, lehetnél-e Tavasztündér, 
feldíszíthetnéd-e az ő segítségükkel az ablako- 
dat? 


MADÁR ESZTER rajzai 


Találós kérdés 


Lába nincs, 

mégis sebesen fut. 

Szárnya nincs, 

mégis sebesen repül. 
(iszs w) 

Ha igen, ragassz az üvegre celluxszalaggal 
vastag, zöld vagy barna fonalat! Ez lesz az ág, te 
pedig a fürge ujjú Tavasztündér. 

Csipkedj apróra zöld krepp-papírt vagy szal- 
vétát és sodorgasd, gömbölygesd a papírdarab- 
kákat, amíg kipattanó rügyhöz hasonlítanak! 
Énekelheted közben: Bújj, bújj zöld ág. . . Virá- 
gokat is ragaszthatsz az ágra, rózsaszín vagy fe- 
hér papírból. 

Most vágj ki sárga papírból napot, és ragassz 
napsugarakat is az ablakra, a képed fölé! Köz- 
ben énekeld: Süss fel nap!. . . 

Pördülj meg háromszor, szökdelj kettőt, tap- 
solj annyit, ahány éves vagy, aztán mondd el ezt 
a tavaszi verset: 


DEVECSERI GÁBOR 

Röpnüljmadárka! 
Beröpül az ég a házba, 
tele lesz a szoba éggel, 


tele lesz a téli ember 
keskeny szíve szélességgel. 


Először csak ködkámzsában 
jön a tavasz leskelődve, 
aztán ez a kámzsa széthull: 
csupa virág lesz belőle. 


MADÁR ESZTER rajzai 


áll 


Mn Em AZ 


CSEHSZLOVÁKIA MAGYARORSZÁG AUSZTRIA SZOVJETUNIÓ ROMÁNIA JUGOSZLÁVIA 


kié a zászló? 


2? is b.) 


ROMÁINA SZOVJETUNIÓ JUGOSZLÁVIA CSEHSZLOVÁKIA AUSZTRIA MAGYARORSZÁG 


Ünnepnapokon színes zászlókat lenget az utcán a szél. Nemcsak nálunk, Magyarországon, hanem a legtávolabbi 
magyar falu határán túl is, ott, ahol már más nyelven beszélnek az emberek : a szomszéd országokban. 

Minden zászló jel. Összetartozó emberek közös jele. Itthon ezekben a napokban sok ember gomblyukában is 
láthatsz pici, piros-fehér-zöld színű szalagot. Olyan, mint egy zászlócska. Ünnep jele ez is. Kérdezd meg a felnőt- 
teket, mit ünnepelünk most Magyarországon! 

Egy másik ünnep is közeledik, amelyen egy régi, nagy háború végét ünnepeljük. Szomszédaink is örülnek en- 
nek az ünnepnek. A gyerekek sok helyen népviseletbe öltöznek hazájuk ünnepén. 

Add minden gyerek kezébe a saját zászlaját; kérd meg a felnőtteket, hogy segítsenek! Húzz vonalat a zászlók- 
tól a gyerekek jobb kezéhez! Dörmögőnek pedig rajzolj külön papírra egy szép hajót vagy repülőt; legyenek rajta 
a magyar nemzeti színek! 

Ha már iskolás vagy, nehezebb feladatod lesz. Gondolkozz, hányféle módon (milyen váltakozó sorrendben) 
tudnád elhelyezni a piros-fehér-zöld színű csíkokat egy zászlón! Ez természetesen már nem a magyar zászló lesz. 
Rajzolj minél több változatot, és küldd el rajzodat Dörmögőnek! 


Összeállította RICHTERNÉ KROPF ANIKÓ 


Harisnyanadrágok átváltozásai 


, Úgy nő ez a gyerek, mint a bolondgomba!" 
— szokta mondani anyuka kicsit büszkén, ki- 
csit bosszankodva, amikor kiderül, hogy szűk 
vagy rövid a ruhád. Büszke, mert szépen nő a 
gyereke, és bosszankodik, hiszen nemrég vette 
a ruhát, máris kinőtted. 

A kinőtt ruhából készülhet valami más. Ha- 
risnyanadrágból például különféle babaruhákat 
szabhatsz, varrhatsz. A rajzok ehhez nyújtanak 
segítséget. A túloldali képek felső sorában a 
vastag, fekete vonalak mutatják, hol vágd el a 
harisnyanadrágot. Alatta láthatod, hogy mi lesz 
a kivágott formákból. (A hurkolt nyilak azt je- 
lentik, hogy meg kell fordítani az anyagot.) 

Ha kivágtál egy-egy formát, próbáld a babá- 
ra, hajtsd vissza a ruha szc!eit a megfelelő hosz- 


szúságúra, és ha tudod, varrd körül! 1 fi 
Díszítheted is a ruhákat fodorral, szalagokkal, EZT UENE REL HA 
csipkékkel, ahogy a rajzokon látod, vagy egyéb A/EZZAZAGHABNYAV 


leleménnyel, kedved szerint. Jó munkát kívá- 


FARKASNÉ GULICZA ÉVA napközis nevelő ötlete 


AZ ÁRVACSALÁNOK 


Egyszer volt, hol nem volt, 
volt egyszer két árvacsalán. 
Gizgaz fedte el őket, de én ki- 
gyomláltam körülöttük. Ettől 
kezdve növekedni kezdtek az 
árvacsalánok. Locsolgattam, ka- 
pálgattam, ápolgattam őket, és 
egy reggelre égig értek. Akkor 
a tetejükön hasadozni kezdtek. 
Az egyik árvacsalán arany al- 
mát, a másik ezüst körtét ter- 
mett. 


Az ezüst körtét termő árva- 
csalán kinyílt. Egy ezüst hajú 
lány lépett ki belőle, és csen- 
gő ezüst hangon így szólt hoz- 
zám: 

— Köszönöm neked, te lány, 
hogy kigyomláltad körülöttem 
a sok gazt, mert azok mind bo- 
szorkányok voltak, és rám le- 
selkedtek meg a testvéremre. 


Most kinyílt az arany almát 
termő árvacsalán is, és egy gyö- 


Barlangposta 


Gyerekek! 


Nem tévedtem, amikor azt gondoltam, hogy az 
óvodások is tudnak mesélni, Sok mesét találtatok ki, 
és mondtatok el anyunak, apunak vagy a nagyinak, 
aki leírta és elküldte őket hozzánk. Ebben a hónap- 
ban Lengyel Enikő-Biborka, Árvacsalánok c. meséjét is- 
merhetitek meg. Enikő 5 éves, és nagycsoportba jár. 


nyörű szép, arany hajú lány lé- 
pett ki belőle. Aranycsengettyű 
hangján így szólt hozzám: 

— Köszönöm, hogy kigyom- 
láltad körülöttünk a sok gazt, 
és ezzel megmentetted a test- 
véremet és engem a boszorká- 
nyoktól. Hálából, ha te is aka- 
rod, a feleséged leszek. 


— Nem lehet — feleltem —, 
hiszen én is lány vagyok, nem 
vehetek lányt feleségül. 


A gonosz boszorkány egy fe- 
kete mókusba rejtőzött; te- 
remtett egy tizenegy fejű sár- 
kányt, hogy legyőzzön engem. 
Akkor jött egy királyfi. Az is 
ezüst hajú volt, de gyáva, és a 
sárkány, hamm, megette. A kíi- 
rályfi lyukat fúrt a sárkány ol- 
dalába, és kijött belőle. Az 
arany hajú leányt, a szebbiket 
kérte feleségül, de én az ezüst 
hajút adtam hozzá feleségül, 


mert aki ennyire gyáva, az csak 
az ezüst hajút érdemli. 


A fekete mókusban rejtőző 
boszorkány mérgében terem- 
tett egy száznégy fejű sárkányt, 
de jött a bátor királyfi. Arany 
haja volt és arany fegyverei. A 
bátor királyfi legyőzte a száz- 
négy fejű sárkányt, és elnyerte 
az arany hajú lányt. 

Megtartották a lakodalmat, 
ám az ezüst hajú lány irigy lett, 
mert látta, hogy az arany hajú 
lány szebb nála. A férje, az 
ezüst hajú királyfi is irigy lett, 
amiért a legszebb lány nem az ő 
felesége lett. Addig-addig mér- 
gelődtek, — míg — mérgükben 
mindketten megpukkadtak. Az 
arany hajú lány és a férje, az 
arany hajú királyfi, boldogan él- 
nek, ha meg nem haltak. 


Itt a vége, fuss el véle, köss 
egy csomót a végére! 


ú 


Örömmel látom, hogy a zenét és a táncot is 
szeretitek; szívesen énekeltek. 


A jó lovas katonának. . . " — énekelték a szol- 
noki ADY ENDRE ÚTI ÓVODA nagycsoportosai, 
s közben ezt a katonás rajzot készítették. 


a 


SZEGEDI ANDI 
még csak négy éves, 
de már látta 
a Varázsfuvola 
című operát. 


ZSENGELLÉR JULCSI 
táncos mulatságról 
adott hírt. 


Sok hasonló vidámságot kívánok mindnyája- 
toknak! 


D örmögő 


Januári számunk rejtvényeinek helyes megfejté- 
se a következő: Ancsi hőmérőjén a 7-es és a 
8-as szám között állt meg a hőmérő higanyszála, 
Marcsi hőmérőjén pedig még a 8-as számot is 
elhagyta, hiszen Marcsi lázas volt. A képen lát- 
ható tárgyak közül a villanyégő és a gereblye 
nem segíti közvetlenül a gyógyulást. 

